Portugal - Viquipèdia, l'enciclopèdia lliure\n(S'ha redirigit des de: Tercera República de Portugal)\nPer a altres significats, vegeu «Regne de Portugal».\nBandera de Portugal Escut de Portugal\n38° 42′ 00″ N, 9° 11′ 00″ O / 38.7°N,9.1833333333333°O / 38.7; -9.1833333333333\nMuntanya del Pico\n5 octubre 1143: Regne de Portugal\nPortugal Day (10 de juny)\nconsell de ministres de Portugal\n• President de Portugal\nMarcelo Rebelo de Sousa (9 març 2016)\nAntónio Costa (26 novembre 2015) (2015)\n217.571.083.045,99 $ (2017)\n21.291 $ (2017)\n26.096.701.287 $ (2017)\nUTC−01:00 (a Açores, hora estàndard)\nPortugal, oficialment la República Portuguesa, és un estat europeu situat al sud-oest d'Europa, en la regió occidental de la península Ibèrica i inclou arxipèlags de l'oceà Atlàntic nord. Té una àrea total de 92.391 km² i és el país més occidental del continent europeu. El territori portuguès limita al nord i a l'est amb Espanya i al sud i a l'oest amb l'oceà Atlàntic i inclou els arxipèlags de les Açores i de Madeira.\nEl territori portuguès ha sigut testimoni durant els passats 3.100 anys d'un constant flux de civilitzacions: Fenicis, celtes, cartaginesos, romans, bàrbars i àrabs han deixat la seva empremta. Durant els segles XV i XVI Portugal va esdevenir una potència econòmica, política i cultural. Els territoris d'ultramar i colònies es van estendre per tot el globus. En l'actualitat és un país desenvolupat, i econòmicament pròsper; és un dels vint països del món amb millor qualitat de vida.\n2.1 Formació i consolidació del regne\n2.3 Restauració, absolutisme i monarquia liberal\n2.4 República, Nou Estat i democràcia\n2.5 Tercera República\n4.4 Grans àrees metropolitanes\n4.5 Ciutats principals\n7.2 Música popular i Fado\n7.3 Cinema i teatre\n7.4 Pintura i escultura\nLa Lusitània va començar a dir-se “Portugal” entre els 930 i 950 dC; a final del segle X el nom ja s'utilitzava amb més freqüència. Ferran I de Lleó va denominar oficialment el territori de Portugal, el 1067, data en què el va donar al seu fill Garcia I de Galícia. Cale, l'actual ciutat de Vila Nova de Gaia, ja era coneguda com a Portucale des dels temps dels gots.\nEl nom de Portugal, per tant, deriva del nom romà d'aquesta ciutat Portus Cale; Cale al seu torn, era el nom d'un assentament primitiu localitzat en la desembocadura del Duero, que vessa cap a l'oceà Atlàntic al nord del país. Durant la Segona Guerra Púnica (a la fi del segle III aC), els romans van intervenir a la península en una batalla contra els cartaginesos, conqueriren la ciutat de Cale, port d'origen grec a prop de l'actual Porto, i la batejaren com a Portus Cale. Durant l'Edat mitjana, la regió entorn de Cale va ser coneguda, pels visigots, com a Portucale, el qual evolucionaria en Portugale durant els segles VII i VIII.\nAlguns historiadors suggereixen que la paraula Cale es deriva del grec Kalles ("bonic"), mentre que d'altres suggereixen que es deriva dels pobles galaics que habitaven la zona.\nArticle principal: Història de Portugal\nLa història de Portugal té els seus orígens que es remunten a la baixa edat mitjana, ampliant els seus territoris durant l'Era de l'exploració fins a crear un vast imperi portuguès, i convertint-se en una potència mundial entre els segles XV i XVI. Portugal va entrar en decadència perdent gran part de la seva riquesa i estatus, començant per la pèrdua de la seva força militar i naval a la Batalla d'Alcazarquivir, i de la seva flota, que va ser incorporada a l'Armada Espanyola, que no va permetre que el país defensés les seves possessions d'ultramar. Va tornar a patir una altra sotragada el 1755 amb la destrucció gairebé total de la seva capital pel terratrèmol de Lisboa de 1755, a començaments del segle XIX amb les Guerres Napoleòniques i el 1822 amb la independència de la seva gran colònia, el Brasil. Una revolució el 1910 va deposar la monarquia, però la República va ser incapaç de solucionar els problemes d'un país immers en una conflictivitat social, la corrupció i els enfrontaments amb l'església. El 1926 un cop d'Estat va donar pas a una dictadura que es mantindria en el poder fins al 1974, quan una revolució de militars d'esquerres va imposar la democràcia. A l'any següent, Portugal va declarar la independència de totes les seves colònies d'Àfrica. És soci-fundador de l'OTAN, de l'OECD i l'EFTA. El 1986 va ingressar a la CEE, actual Unió Europea.\nFormació i consolidació del regne[modifica]\nArticle principal: Regne de Portugal\nBandera del Comtat de Portucale\nMolt abans que Portugal hagués aconseguit la seva independència, ja hi havia hagut diversos intents per a assolir una autonomia major, i fins i tot la independència, promoguda pels comtes que governaven les terres del Regne de Galícia i Portucale. Per tal d'acabar amb aquest desig independentista de la noblesa local en relació amb el domini lleonès, el rei Alfons VI de Castella entregà el comtat de Galícia, que aleshores incloïa les terres de Portucale al comte Ramon de Borgonya. Després de molts fracassos militars de Ramon contra els moros, Alfons VI decidí donar el 1096 al seu cosí, Enric de Borgonya, el govern de les terres al sud del regne de Galícia, formant així el Primer Comtat de Portugal. Sota el govern d'Enric, el comtat conegué no només una política militar més eficaç en la lluita contra els moros, ans també una política independentista més activa, malgrat no haver-la aconseguit. Després de la seva mort, quan el seu fill Alfons, pujà al poder, Portugal aconseguí la seva independència amb la signatura del Tractat de Zamora, al mateix temps que conquistava localitats importants com ara Santarém, Lisboa, Palmela i Évora. Tan bon punt acabà la Reconquesta del territori portuguès el 1249, la independència del nou regne fou posada a prova diverses vegades pel Regne de Castella. Primerament, amb la crisi de successió de Ferran I de Portugal, que culminà amb la batalla d'Aljubarrota, el 1385.\nArticle principal: Imperi portuguès\nTorre de Belém, construïda el 1510, és un símbol històric de Portugal i Lisboa.\nLa Sortida de Vasco da Gama a l'Índia (1497).\nAmb la fi de la guerra, Portugal inicià el procés d'exploració i expansió conegut que començà l'era dels descobriments portuguesos, amb figures quimèriques com ara Enric el Navegador, i el rei Joan II. Ceuta fou conquerida el 1415; el cap Bojador el 1434, i l'exploració de la costa africana, prosseguí fins que Bartolomeu Dias el 1488 comprovà que existia una comunicació entre els oceans Atlàntic i Índic, i fundà el Cap de Bona Esperança a l'extrem meridional del continent. Poc després de descobrir-se les terres de Nord-amèrica pels espanyols, foren descobertes les terres del Brasil i el camí marítim a l'Índia, durant el regnat de Manuel I l'Afortunat. Així, començà a crear-se l'Imperi portuguès, les conquestes de Goa, Malaca i Ormus en Orient per Afonso de Albuquerque, i durant la primera meitat del segle XVI s'inicià la colonització del Brasil durant el regnat de Joan III.\nEl país tingué el seu "segle d'or" en aquest període. Tanmateix, en la Batalla de Kasr al-Kabir (1578) el jove rei Sebastià i part de la noblesa portuguesa van morir. Pujà al tron Enric, que morí dos anys després, per la qual cosa comença la segona crisi de successió, que es resol amb la pujada al tron portuguès de Felip II d'Espanya, els primer dels tres reis espanyols. Aquest domini acabà l'1 de desembre del 1640 gràcies a la noblesa nacional que després d'haver vençut la guàrdia reial en un sobtat cop d'Estat, coronà Joan IV com a rei de Portugal.\nRestauració, absolutisme i monarquia liberal[modifica]\nVegeu també: Guerra de Restauració portuguesa\nL'imperi Portuguès durant el regnat de Joan III.\nExtensió màxima de l'Imperi Portuguès el segle XVII.\nDesprés de la restauració de la independència de Portugal, l'Estat entrà en guerra contra Espanya, que acabaria el 1668, amb la signatura del Tractat de Lisboa en què Espanya reconeixia definitivament la restauració de Portugal.\nA finals del segle XVII i la primera meitat del segle XVIII començà l'exploració minera del Brasil i s'hi descobriren pedres precioses que feren de les corts de Joan V una de les més riques d'Europa. Aquestes riqueses servien, sovint, per a pagar els productes importats, principalment d'Anglaterra (per exemple, gairebé no existia la indústria tèxtil al regne, i tots els teixits eren importats d'Anglaterra). El comerç internacional es basava en la indústria vinícola i el desenvolupament econòmic del regne fou impulsat, durant el regnat de Josep de Portugal gràcies als esforços del marquès de Pombal, ministre entre 1750 i 1777. Implantà diverses reformes mercantils per tal de revertir la situació econòmica. Fou en aquest regnat que el terratrèmol de 1755 devastà Lisboa i Algarave l'1 de novembre, 1755.\nPer tal de no trencar amb l'aliança amb Anglaterra i en refusar adherir-se al Bloqueig Continental, Portugal fou envaït pels exèrcits napoleònics el 1807. Les Corts i la família reial portugueses es refugiaren al Brasil, i la capital es traslladà a Rio de Janeiro fins al 1821, quan Joan VI—des de 1816 el rei del "Regne Unit de Portugal, el Brasil i l'Algarve", retornà a Lisboa per a jurar la primera constitució portuguesa. L'any següent, el seu fill, Pere IV fou proclamat emperador del Brasil, tot i que l'Imperi del Brasil i el Regne de Portugal seguiren units durant gairebé deu anys; després se n'independitzà.\nPortugal visqué, la resta del segle XIX, períodes de gran pertorbació política i social (com ara la guerra civil i d'altres revoltes i aixecament militars incloent-hi la Revolució de Setembre) que acabaren amb l'Acta Addicional a la constitució, el 1852. Inicià llavors, una política de foment protagonitzada per Fontes Pereira de Melo. A finals del segle XIX les ambicions colonials portugueses xocaren amb les angleses. Després de cedir a les exigències britàniques, i a causa dels problemes econòmics creixents, la monarquia quedà desacreditada, i Carles I i el príncep Lluís Felip foren assassinats l'1 de febrer, 1908.\nRepública, Nou Estat i democràcia[modifica]\nVegeu també: Guerra colonial portuguesa i Revolució dels Clavells\nTorre Vasco da Gama i el telefèric adjacent (Lisboa).\nLa República fou instaurada poc després, en la Revolució del 5 d'octubre de 1910, i el rei Manuel II s'exilià a Anglaterra. Després de diversos anys d'inestabilitat política, amb lluites constants de treballadors, homicidis polítics i crisis financeres —problemes agreujats per la participació en la Primera Guerra Mundial— l'Exèrcit prengué el poder el 1926. El règim militar designà com a ministre de Finances António de Oliveira Salazar (1928), professor de la Universitat de Coimbra, i poc després el designà com a President del Consell de Ministres (1932). Al mateix temps que les finances eren restaurades, s'instituí l'Estat Nou, règim autoritari de corporativisme d'Estat, amb un partit únic i sindicats estatals, amb afinitats al feixisme des de 1945. El 1968 el succeí Marcelo Caetano.\nEl règim rebutjà la descolonització de les Províncies Ultramarines, la qual cosa portà a la guerra colonial portuguesa, començant a Angola (1961) i seguida de Guinea Bissau (1963) i Moçambic (1964). Malgrat de les crítiques d'alguns dels oficials més antics de l'Exèrcit, entre ells el general António de Spínola, el govern semblava determinat a continuar amb aquesta política. Amb el seu llibre "Portugal e o Futuro" ("Portugal i el Futur"), defensava la insustentabilitat d'una solució militar en les guerres d'Ultramar, Spínola fou destituït, la qual cosa agreujà el malestar creixent dels oficials joves de l'Exèrcit, que desencadenà en la Revolució dels Clavells.\nEl 25 de novembre de 1975 diversos sectors de l'esquerra radical, provocats per les notícies d'una possible instauració d'una dictadura comunista, donaren un cop d'Estat. Tanmateix no tenien cap líder clar. El Grup dels Nou reaccionà i posà en pràctica un pla militar de resposta encapçalat per António Ramalho Eanes. Triomfà i l'any següent es consolidà la democràcia. El mateix Ramalho Eanes és elegit com a primer President de la República. S'aprovà una constitució democràtica i es restabliren els poders polítics locals i els governs autònoms de les Illes.\nArticle principal: Tercera República de Portugal\nLa primera fase després de la revolució va ser la unió d'un corrent conservador dels militars al voltant d'António de Spínola i un vessant socialista al voltant del primer ministre vasco Gonçalves, així com el general Francisco da Costa Gomes i Otelo Saraiva de Carvalho i Salgueiro Maia, que eren membres del MFA (Moviment de les Forces Armades). Una vegada establert el corrent socialista, van començar les nacionalitzacions i la reforma agrària. La Constitució de 1976 definia el pas al socialisme amb la destinació de l'Estat. El general Spínola va ser obligat a marxar a l'exili al Brasil.\nQuan en les primeres eleccions presidencials després de la Constitució de 1976 el general António Ramalho Eanes es va imposar clarament a Otelo, es van establir les bases per crear un model d'Estat parlamentari a la manera de l'Europa occidental. Eanes i el representant del Partit Socialista, Mário Soares (primer ministre des del 1976 fins al 1978 i des del 1983 fins al 1985, president de la República entre 1986 i 1996) van apropar el país a la Comunitat Europea, sent l'ingrés el 1986, al costat del d'Espanya, les negociacions del qual havien estat més problemàtiques.\nEl 1979 va guanyar les eleccions parlamentàries, per primera vegada després de la Revolució dels Clavells, un grup polític situat en el centredreta, (govern de Francisco de Sá Carneiro i Francisco Pinto Balsemão). El govern es va posar d'acord amb l'oposició socialista per dur a terme una reforma constitucional. La nova Constitució, que va entrar en vigor el 1982 va eliminar algunes institucions que havien sorgit després de la Revolució, entre elles el Consell Revolucionari, i va crear un Tribunal Constitucional a l'estil dels països democràtics. El 1985 Aníbal Cavaco Silva es converteix en primer ministre pel Partit Socialdemòcrata de tall conservador. Dos anys més tard el partit va aconseguir la majoria absoluta. Cavaco Silva es va mantenir en el poder fins al 1995, impulsant una política econòmica neoliberal i privatitzant aquelles empreses que s'havien nacionalitzat després de la revolució. Des del 1995 fins al 2002, el govern va estar en mans del socialista António Guterres. Macau, l'última colònia d'Àsia, va ser retornada a la sobirania xinesa el 20 de desembre de 1999.\nEn les eleccions parlamentàries del 17 de març de 2002 la dreta portuguesa va tornar a aconseguir la majoria dels vots. Amb un 62,3% dels vots escrutats, el PSD sota la direcció de José Manuel Durão Barroso hauria aconseguit un 40,1% dels vots, seguit pel Partit Socialista i els conservadors del Partit Popular amb un 37,9% i un 8,8% respectivament. Barroso va formar una coalició en la qual el líder del Partit Popular, Paulo Portes va rebre la cartera de Justícia, Treball i Assumptes Socials. Els socialistes van mantenir a les seves mans la Presidència de la República a causa que el successor de Soares va ser Jorge Sampaio.\nEl 2004 Barroso va ser nomenat successor de Romano Prodi com a president de la Comissió Europea. El seu successor en el càrrec de primer ministre, Pedro Santana Lopes, només va governar durant un curt període, ja que al novembre d'aquest any l'Assemblea Nacional es va dissoldre per triar un nou primer ministre. Al febrer de 2005 van tenir lloc les eleccions i en elles el Partit Socialista va aconseguir per primera vegada en la seva història una majoria absoluta. José Sócrates va ser nomenat primer ministre.\nEl 22 de gener de 2006 els votants portuguesos van triar a Aníbal Cavaco Silva com a nou President de la República. Va aconseguir majoria absoluta en la primera volta, per la qual cosa no es va haver d'enfrontar en una segona volta amb el seu principal rival, el candidat socialista renegat Manuel Alegre que va quedar davant del candidat oficial del partit socialista Mário Soares.\nArticle principal: Geografia de Portugal\nFaro - Capital de l'Algarve.\nSituat a l'extrem sud-oest d'Europa, el Portugal continental té frontera només amb un altre Estat europeu: Espanya. El territori continental està dividit pel riu principal, el Tejo. La regió del nord és més muntanyosa; hi ha altiplans, intercalats amb àrees que permeten el desenvolupament de l'agricultura. Al sud, fins a l'algarve, el relleu es caracteritza per planícies i les serralades són esporàdiques. Altres rius importants són el Duero, el Miño, el Guadiana, que, com el Tejo, neixen a Espanya. El Mondego, neix a la Serra da Estrela, la serralada on es troben els punts més alts del Portugal continental.\nLes illes de les Açores són localitzades al rift mitjà de l'oceà Atlàntic. Hi ha una gran activitat volcànica molt perillosa en aquesta zona. El punt més alt de Portugal, el Monte Pico, s'hi troba, localitzat a l'illa del Pico, amb 2.351 metres d'altitud. Les illes de la Regió autònoma de Madeira, per contra, són situades a la placa africana. Per la seva situació d'estabilitat, és una zona menys subjecta a l'activitat sísmica. El punt més alt d'aquest territori és Pico Ruivo, amb 1.862 metres d'altitud.\nAl Portugal continental, les temperatures mitjanes anuals són de 13 °C al nord i de 18 °C al sud. Les illes de Madeira i les Açores, atesa la seva localització a l'Atlàntic, són més humides i la precipitació hi és més comuna, amb un interval de temperatures menor.\nA Portugal existeixen quatre òrgans de sobirania: el President de la República (el cap d'Estat, com a poder moderador, amb poder executiu limitat), l'Assemblea de la República (el poder legislatiu) el Govern (el poder executiu) i els Tribunals (el poder judicial). El sistema de govern portuguès és semipresidencialista.\nEl President de la República és el cap d'Estat i és elegit per sufragi universal per un mandat de cinc anys, exercint una funció triple de fiscalització sobre l'activitat del Govern, és el comandant suprem de les Forces Armades (Exèrcit, Armada, Força Aèria, Guàrdia Nacional Republicana) i ostenta la representació formal de l'Estat portuguès a l'exterior. Resideix oficialment al Palau de Belem, a Lisboa.\nL'Assemblea de la República, que es reuneix a Lisboa, al Palau de São Bento, està integrada per 230 diputats electes en 22 cercles plurinominals en llistes de partits per un mandat de quatre anys.\nEl Govern és encapçalat pel primer ministre, que és, per regla, el líder del partit més votat en cada elecció legislativa i convidat pel president de la República per a formar el govern. Resideix oficialment a la Residència Oficial, a Lisboa.\nEls Tribunals administren la justícia en nom del poble, en defensant els drets i interessos dels ciutadans, i en impedint la violació de la legalitat democràtica i en dimitir els conflictes dels interessos que ocorrin entre les diverses entitats. Els Tribunals majors són el Tribunal Constitucional, destinat a resoldre les qüestions relacionades amb les lleis constitucionals i el Tribunal Suprem de Justícia que resol qüestions d'última instància.\nDes de 1975 el panorama polític portuguès ha estat dominat per dos partits: el Partit Socialista (PS) i el Partit Social Demòcrata (PSD).\nF-16 de la Força Aèria Portuguesa.\nLes forces armades tenen tres branques: Exèrcit, Armada i Força Aèria. Els militars de Portugal serveixen principalment com una força d'autodefensa, la missió dels quals és protegir la integritat territorial del país i la prestació d'assistència humanitària i la seguretat del país a l'estranger. Des de l'inici de la dècada del 2000, el servei militar no és obligatori. La Guarda Nacional Republicana (GNR), és una força de policia sota l'autoritat dels militars, els seus soldats estan subjectes a la legislació militar i la seva organització. Ha proporcionat destacaments per a la participació en operacions internacionals a l'Iraq i Timor. Els Estats Units mantenen una presència militar a Portugal amb 770 efectius. Portugal participa en operacions de manteniment de la pau en diverses regions. La despesa de defensa el 1999-2000 fou de $1,3 milions, el que representa el 2,2% del PIB.\nDes de començaments del decenni de 2000, el servei militar obligatori ja no es practica. Altres canvis en les forces inclouen l'enfocament professional cap a activitats militars. L'edat per al reclutament voluntari s'ha fixat en 18 anys. En el segle XX, Portugal va participar en dues grans intervencions militars: la Primera Guerra Mundial i la guerra colonial portuguesa (1961-1974). Portugal ha participat en missions de manteniment de la pau a Timor Oriental, Bòsnia, Kosovo, Afganistan, Iraq (Nasiriyah), i el Líban.\nPortugal té una estructura administrativa de 308 consells (en portuguès: concelhos), que se subdivideixen en més de 4.000 parròquies (en portuguès: freguesias). Els municipis s'agrupen, amb fins administratius, en unitats superiors. Al Portugal continental, s'agrupen en 18 districtes, mentre que les illes de les Açores i Madeira formen regions autònomes.\nEls divuit districtes són:\nSegons la Nomenclatura d'Unitats Territorials d'Estadística de la Unió Europea Portugal està dividit en set regions: Alentejo, Algarve, Açores, Centre, Lisboa, Madeira i Nord, subdividits en trenta subregions.\nGrans àrees metropolitanes[modifica]\nGAM de Porto\nLisboa, Porto, Braga, Coïmbra, Funchal, Évora, Faro, Ponta Delgada, Vila Nova de Gaia, Almada, Setúbal, Amadora Aveiro, Viseu, Guarda, Leiria, Covilhã, Vila Real, Portimão, Figueira da Foz, Viana do Castelo, Angra do Heroísmo i Horta\nLisboa (amb prop de 500.000 habitants i 2,1 milions d'habitants a la regió de Lisboa) és la capital des del segle XII, la major ciutat del país, el principal centre econòmic, el principal port marítim i el principal aeroport portuguès i la ciutat més rica de Portugal amb un PIB per càpita superior a la mitjana de la Unió Europea. Altres ciutats importants són Porto (prop de 240.000 habitants i 1.000.000 en el Gran Porto), la segona major ciutat i centre econòmic, Aveiro (considerada la Venècia portuguesa), Braga (la ciutat dels arquebisbes), Chaves (ciutat històrica i mil·lenària), Coïmbra (amb la universitat més antiga del país), Guimarães (bressol de la nació), Elvas (ciutat més fortificada d'Europa), Évora (ciutat-museu), Setúbal (tercer port més important), Portimão (3r port de creuers), Faro i Viseu.\nArticle principal: Economia de Portugal\nParc de les Nacions\nL'economia de Portugal es basa en els serveis i la indústria; els serveis comercials han pres un lloc més important que no pas les indústries tradicionals dels tèxtils, roba, i dels productes de fusta. El país ha incrementat el seu paper en la indústria de l'automòbil i de programari. Els serveis, en especial, el turisme en l'actualitat són molt importants. El finançament de la Unió Europea a Portugal es reduirà 10% durant el període de 2007 al 2013. Atesa l'expansió de la Unió cap a Europa oriental, Portugal ha perdut el seu avantatge comparatiu i els costos laborals menors. El model econòmic portuguès ha canviat d'un model basat en el consum i en la inversió pública a un d'enfocat en les exportacions i en la inversió provada, així com en el desenvolupament del sector de l'alta tecnologia.\nPortugal es va unir a la Unió Europea el 1986 i va començar un procés de modernització dins l'estructura d'un ambient estable, aconseguint un nivell saludable de creixement. Els governs successius han implementat diverses reformes i han privatitzat moltes de les empreses públiques, així com d'altres àrees de l'economia. Portugal va ser un dels membres fundadors de l'euro i per tant, està integrat a l'Eurozona.\nLes indústries principals de Portugal són les refineries petrolieres, la indústria de l'automòbil, la producció de ciment, la indústria del paper, la indústria tèxtil i del calçat, la fabricació de mobles i de suro. La manufactura representa el 33% de les exportacions portugueses. Portugal és el cinquè productor més gran de tungstè, i el vuitè productor més gran de vi. L'agricultura i la pesca ja no representen l'element més important de l'economia. No obstant això, Portugal té una tradició important en el sector de la pesca, i és un dels països amb major producció de peix per capita del món. Els vins portuguesos, en especial el vi de Porto i el vi de Madeira són reconeguts mundialment.\nPlatja de Lagos, Algarve.\nL'Algarve, al sud de Portugal, és per excel·lència un centre de turistes internacionals, nacionals i europeus, especialment britànics. El clima i la temperatura de l'aigua són els principals factors que contribueixen al gran creixement del turisme en aquesta regió. Lisboa atrau molts turistes per la història i els seus diversos monuments (com l'Aqüeducte d'Aigües Livres, la catedral, la Baixa Pombalina, la Torre de Belém i el Mosteiro dos Jerónimos). Els seus principals atractius són el Museu Nacional d'Art Antic, la Fundação Calouste Gulbenkian, Centre Cultural de Belém i el Teatre Nacional de São Carlos. També ressalten el Oceanario de Lisboa, una divertida nit i tota la zona que envolta el lloc de celebració de l'Exposició Mundial de 1998.\nLa Península de Setúbal té diverses característiques naturals i culturals, com ara la Serra da Arrábida, les platges d'Almada i Sesimbra, la badia de Seixal, la salina de Alcochete, els molins de marea, les típiques embarcacions del Tajo i Sado, els antics pobles de pescadors i tota la fauna i la flora de ribera. Al nord, Porto és una ciutat que ha guanyat un lloc de prominència en el paisatge cultural del país i d'Europa. Fou Capital Europea de la Cultura en 2001. Madeira és també un centre turístic internacional, de tot l'any, tant pel seu clima suau i paisatges exuberants, com el seu Any Nou al costat de major espectacle de focs d'artifici del món, les seves flors, l'internacionalment conegut Vi de Madeira i la seva característica cuina.\nA la llista del Patrimoni de la Humanitat són els centres històrics de Porto, Angra do Heroísmo, Guimarães, Évora i Sintra. També són el Monestir de los Jerónimos del Patrimoni Mundial, la Torre de Belém, el Monestir de Alcobaça, monestir de Batalha, el convent de Crist en Tomar, els llocs d'art rupestre de la vall de Côa, el bosc Laurisilva de Madeira, i els paisatges de l'illa de Pico i l'Alto Douro.\nPoblació de Portugal (INE, Lisboa)\n10 599 095 +2,3%\n5 049 729 +11,0% Fonts:\nEl poble portuguès actual té el seu origen en els pobles celtes, ibers i celtibers i, majoritàriament per lusitans. L'origen dels galaics (del llatí gallaeci) són d'origen celta i germànic. Els conis i altres tribus menys significatives constitueixen la resta de l'origen. Altres influències importants foren també els romans, els visigots i els sueus. La presència àrab i la població berber també influenciaren la demografia portuguesa.\nEn l'actualitat el 16,4% de la població portuguesa té una edat entre els 0 i els 14 anys, 66,22% entre els 15 i el 64, i el 17,4% major dels 65 anys. L'esperança de vida mitjana és de 78,04 anys. La taxa d'alfabetització és de 99,3%, la qual ha crescut al llarg dels anys. El creixement poblacional se situa al 0,305%; neixen 10,45 per cada 1.000 habitants i en moren 10,65 per cada 1.000 per la qual cosa, la població no es renova; la taxa de fertilitat és d'1,49 nens per dona. La taxa de mortalitat és una de les més baixes del món. Viuen a Portugal a prop de 550.000 immigrants, és a dir el 5% de tota la població, la majoria provenint del Brasil (66.700), d'Ucraïna (65.800) i de Cap Verd (64.300).\nMalgrat que Portugal és un país desenvolupat, encara hi ha persones sense accés a aigua potable i a electricitat. El sanejament bàsic encara no abasta tot el territori; a les regions de Lisboa i Vale do Tejo és on la població en té més accés.\nLa llengua oficial de la República Portuguesa és el portuguès (paràgraf tercer de l'article onzè de la Constitució de la República Portuguesa), que amb més de 210 milions de parlants nadius, és la cinquena llengua més parlada del món i la tercera més parlada del món occidental. És la llengua oficial de Portugal i el Brasil, i coofical amb d'altres més a Angola, Cap Verd, Guinea Bissau, Macau, Moçambic, São Tomé i Príncipe i Timor-Leste.\nA més, a Portugal es reconeix oficialment el mirandès, llengua oficial del consell de Miranda do Douro, d'origen asturlleonès, que s'ensenya com a llengua facultativa en les escoles del consell de Miranda do Douro i part del consell de Vimioso. El seu ús, tanmateix, és bastant restringit, però hi ha en curs diverses accions que garanteixen els drets lingüístics de la seva comunitat parlant.\nEl Santuari de Fàtima.\nLa majoria dels portuguesos (84,5% aproximadament del total de la població, segons els resultats oficials del cens de 2001) segueix la religió catòlica. Al voltant de la meitat dels matrimonis que es realitzen són catòlics, i automàticament tenen efectes civils. El divorci està permès, segons el que disposa el Codi Civil, per mutu consentiment o mitjançant sol·licitud a la cort per un cònjuge, encara que el dret canònic no preveu aquesta figura. Hi ha vint diòcesis a Portugal, agrupades en tres províncies eclesiàstiques: Braga, Lisboa i Évora.\nEls protestants tenen diverses branques, que treballen principalment amb la inspiració evangèlica neopentecostal (per exemple, l'Església Assemblea de Déu i Maná) o brasilera d'immigració (per exemple, IURD).\nEls Testimonis de Jehovà tenen prop de 50.000 practicants a Portugal, distribuïts en unes 650 congregacions. Més de 95.000 persones assistiren l'any 2007 a la Commemoració de la mort de Crist. La religió està present en el país des de 1925, tot i que es va prohibir entre els anys 1961 i 1974. El desembre de 1974 l'Associació dels Testimonis de Jehovà va ser legalment reconeguda, i actualment té la seva seu a Alcabideche.\nLa comunitat jueva de Portugal ha aconseguit mantenir-se activa fins a l'actualitat, malgrat l'ordre d'expulsió dels jueus el 5 de desembre de 1496 per decret del Rei Manuel I, que va forçar a molts jueus a conversions forçoses, a l'expulsió del país, o la detenció i posterior càstig per part de la Inquisició portuguesa. La forma en què el culte s'ha desenvolupat a la vila de Belmonte és un exemple de perseverança i unitat dels jueus a Portugal. L'any 1506 hi ha haver una massacre de jueus a Lisboa, on hi van perdre la vida entre 2.000 i 4.000 persones.\nTambé hi ha minories musulmanes (15.000 persones) i hindús, principalment descendents d'immigrants, i també seguidors (alguns només a escala regional) dels budistes i Gnostics.\nLa Constitució portuguesa garanteix la llibertat religiosa i la igualtat entre totes les religions, tot i que posa l'accent en el Concordat. La presència de l'Església catòlica és habitual en algunes cerimònies oficials, com inauguracions d'edificis públics o actes oficials de l'Estat. Tanmateix, la posició religiosa dels polítics electes és generalment considerada irrellevant pels votants. Per exemple, dos expresidents de la República (Mário Soares i Jorge Sampaio) eren persones considerades laiques.\nCamões, Bocage, Eça de Queiroz, Gil Vicente, Fernando Pessoa, Miguel Torga, Florbela Espanca, Alves Redol, Sophia de Mello Breyner Andresen, Julio Diniz, Antero de Quintal, Camilo Castelo Branco, Agustina Bessa-Luis, Fernando Namora, José Saramago.\nMúsica popular i Fado[modifica]\nAmália Rodrigues, Herminia Silva, Dulce Pontes, Zeca Afonso, Tonicha, Paulo de Carvalho, José Cid, Mariza, Mísia, Paco Bandeira, Lenita Gentil, Linda de Suza, Victor Espadinha, Cândida Branca-Flor, Roberto Leal, Madredeus, Camané.\nManoel de Oliveira, Beatriz Costa, Laura Alves, Carmen Miranda\nAmadeo de Sousa-Cardoso, Soares dos Reis, Vieira da Silva\nUniversidade de Coimbra, la més antiga de Portugal (1290)\nEl sistema d'ensenyament de Portugal és regulat per l'Estat via el Ministeri d'Educació i del Ministeri de Ciència, Tecnologia i Ensenyament Superior. El sistema d'ensenyança pública és el més utilitzat, encara que existeixen escoles privades en tots els nivells.\nA Portugal l'ensenyament comença obligatòriament per a tots els alumnes de 6 anys (o 5 anys si l'alumne fa 6 anys l'any d'entrada). L'ensenyança obligatòria és de 9 anys, tot i que hi ha plans per estendre-la a 12 anys. L'educació es divideix en tres cicles:\nPrimer cicle: del primer al quart any;\nSegon cicle: del quint al sisè any;\nTercer cicle: del setè al novè any.\nEl cicle següent, no obligatori, és el secundari, del desè al dotzè any. Té un sistema d'organització propi, diferent dels altres cicles.\nEleccions europees, 2004 (Portugal)\n↑ En mirandès Pertual i República Pertuesa\n↑ Àrea de Portugal\n↑ Appendix B - International Organizations and Groups: developed countries (DCs), CIA - The World Factbook - Appendix B, The World Factbook\n↑ Quality-of-life Survey, The Economist\n↑ Sousa, Manuel; Reis e Rainhas de Portugal; editora SporPress; Mem Martins, ano 2000; página 23.\n↑ Vários autores, "Enciclopédia Geográfica", Selecções do Reader's Digest, Lisboa, 1987, página 257.\n↑ cita web|url=http://www.embajadadeportugal.com.uy/capital.htm%7Ctítol=La capital|editorial=Ambaixada de Portugal|data=2 de febrer de 2012\n↑ cita web|autor=Xoán Vázquez Mao|títol=L'àrea metropolitana, ara o mai|url=http://www.farodevigo.es/opinion/2011/04/26/area-metropolitana-ahora-o/538793.html%7Cdata=26 d'abril de 2011|data=2 de febrer de 2012\n↑ cita web|títol='La Venècia' portuguesa|url=http://www.hola.com/viajes/rutas/lugarescuriosos/2003/09/19/9664__27la_venecia_27_po.html%7Cdata=19 de setembre de 2003|data=2 de febrer de 2012\n↑ cita web|títol=Braga virtual|url=http://www.bragavirtual.com/index.php?lang=es%7Cdata=2 de febrer de 2012\n↑ cita web|autor=Yvette Petxina de pelegrí|títol=Guimaraes, l'orgullosa|url=http://www.revistayvi.com/index.php?option=com_content&view=article&id=411%3Aguimaraes-a-orgulhosa&catid=11%3Agaleria&Itemid=10&lang=és%7Cdata=9 de gener de 2012|data=2 de febrer de 2012\n↑ Investing in Portugal Report, Financial Times\n↑ Grande Enciclopédia Universal, p. 10543, "Portugal", para. 4\n↑ Nuno Valério (coord.), Estatísticas Históricas Portuguesas, Vol. I, p. 33, 37 e 51. INE, 2001. (PDF: 4,18 MB)\n↑ Dados sobre a população portuguesa\n↑ UNICEF - The State of the Worlds Children 2008\n↑ Indicadores de Conforto das Família - 1997, INE, 2002.\n↑ língua Portuguesa (fr)\n↑ Lei n.º 7/99 de 29 de Janeiro de 1999\nInformació de Turisme de Portugal\nPàgina web del Turisme de Portugal\nPerfils de països de la FAO: Portugal\nPortugal (Els Països de la UE) Portal del Centre de Documentació Europea de la Universitat Autònoma de Barcelona\nPatrimoni de la Humanitat de Portugal\nEl centre històric de Porto · Els llocs d'art rupestre prehistòric de la vall del Côa · El centre històric de Guimarães · La regió vitícola de l'Alt Douro\nRegió del Centre i Lisboa\nEl Monestir dels Jerònims i la Torre de Belém · El paisatge cultural de Sintra · El convent de Crist de Tomar · El Monestir d'Alcobaça · El Monestir de Batalha · La Universitat de Coïmbra\nEl centre històric d'Évora · Elvas\nEl centre d'Angra do Heroísmo · La laurisilva de Madeira · Paisatge vitícola de l'illa de Pico\nObtingut de «https://ca.wikipedia.org/w/index.php?title=Portugal&oldid=21949706»\nLa pàgina va ser modificada per darrera vegada el 7 set 2019 a les 12:29.


Catalunya és la comunitat líder en nombre d'empreses actives - Diari de Girona\nCatalunya és la comunitat líder en nombre d'empreses actives\n? Espanya registra 3,28 milions d'empreses en activitat, la qual cosa representa un augment de l'1,4 per cent respecte a l'any anterior\nCatalunya és la comunitat que va arrencar l'any amb un nombre més elevat d'empreses actives, per davant de Madrid i d'Andalusia, informa l'Institut Nacional d'Estadística (INE) a través del Directori Central d'Empreses.\nAmb data d'1 de gener del 2017, es van comptabilitzar a Espanya 3,28 milions d'empreses en activitat, la qual cosa representa un augment de l'1,4 per cent respecte a la mateixa data de l'any anterior.\nÉs el tercer augment consecutiu després d'una etapa de sis anys sense parar de baixar el nombre d'empreses, recorda l'INE. A més, gairebé un 21 per cent d'elles té una vida inferior a dos anys.\nLes empreses agrupades en els sectors de l'hostaleria, transport, informació i comunicacions, activitats immobiliàries i altres àrees professionals, cosa que l'INE concentra sota el nom «resta de serveis», són les més nombroses, i així aquest conjunt representa el 58,7 per cent del total.\nL'estrebada de les empreses el que ha col·locat a Catalunya com la comunitat amb un nombre més elevat d'organitzacions en funcionament; suma 372.200 d'un total que s'acosta a les 609.000.\nDesprés de la catalana, apareix la Comunitat de Madrid amb més de 526.000 empreses actives i la d'Andalusia amb més de 501.000; la Comunitat Valenciana és la quarta en nombre.\nCatalunya lidera la demografia empresarial en el sector de la indústria, més de 36.700, per davant d'Andalusia i de la Comunitat Valenciana.\nI també encapçala la llista de comunitats en el sector de la construcció, on estan actives 72.762 empreses. Madrid i Andalusia van a la saga.\nNo obstant això, en comerç, la comunitat andalusa arriba a unes 135.500 empreses, deixant a Catalunya en segon lloc.


22 de juliol de 2019 - 12: 10\nAquesta casa de poble a Jesús Pobre et permet viure als peus del Montgó i sentir la seva màgia. MORAGUESPONS Mediterranean Houses ofereix aquesta propietat en venda, davant del club de golf i envoltada de natura.\nLa casa té 2 habitacions, 1 bany i cuina oberta. Però a aquest espai cal sumar-li l'apartament de convidats, que afegeix una habitació i un bany, i que et permet rebre amics i família per gaudir amb independència. Un total de 238 metres quadrats útils.\nLa finca té més de 3700 metres quadrats, dividits en multitud d'espais, amb un colorit i un esperit mediterrani inigualables. Esmorza contemplant el paisatge, banya't a la piscina enmig de la natura, i gaudeix de l'entorn sempre amb el gegant Montgó com a testimoni.\nContacta amb MORAGUESPONS Mediterranean Houses en els telèfons 96 579 39 42 i 634 067 549 o visita'ls a l'Avinguda Ausias March, 13, a Xàbia. I troba la casa dels teus somnis.


Netflix, Movistar Plus, Amazon Prime Video i HBO Max estrenen sèries i temporades als catàlegs\n'Bienvenidos a Edén', la gran estrena de la setmana // Netflix\nActualitzada el 06-05-2022 12:43\nCom cada setmana, et portem les estrenes de sèries i temporades d’algunes de les plataformes principals. A partir d’aquesta setmana, novetats a Netflix, Movistar Plus, Amazon Prime Video i HBO Max.\nAquest divendres Netflix estrena Bienvenidos a Edén, una sèrie que narra la història d’un grup de joves que arriben a una illa paradisíaca amb la promesa d’una gran festa. Un cop allà els capta una mena de comunitat ecologista que recorda una secta, liderada per l’actriu Amaia Salamanca, i de la qual intentaran escapar amb vida. La sèrie té un total de vuit capítols i està protagonitzada, entre d’altres, per la cantant Ana Mena, i produïda per Brutal Media.\nAmazon Prime Video porta aquesta setmana la segona temporada de The wilds , una sèrie que tracta d’un grup d’adolescents de diferents orígens que han de lluitar per la seva supervivència després que un accident d’avió les deixi abandonades en una illa deserta. Les sis noies s’uneixen cada cop més a mesura que van coneixent els secrets que amaguen i els traumes que han patit. A més, descobriran que no van acabar en aquella illa per accident.\nHBO Max ha estrenat aquesta setmana una sèrie mexicana que narra la història del Vladimiro, el propietari d’un curiós búnquer on passa la major part del temps pintant, cuinant i banyant-se al jacuzzi. Aquest és el remei que té el protagonista per allunyar-se dels problemes familiars, laborals i de la pandèmia. Però el camí del Vladimiro es creuarà amb una sèrie de circumstàncies plenes d’acció i molta diversió.\n‘Harry Palmer: el expediente Ipcress’\nMovistar Plus porta aquesta setmana una adaptació televisiva de sis episodis del clàssic espia britànic de les novel·les de Len Deighton. El jove Harry Palmer, un sergent de l’exèrcit britànic arrestat per fer tripijocs al mercat negre de Berlín, rep l’oferta d’un cavaller del servei d’intel·ligència britànic que li diu que si treballa a la seva unitat, s’estalviarà anar a la presó. El Harry, supervivent i adaptable, accepta convertir-se en espia i s’embarca en la seva primera missió.\n04-05-2022 12:52 ‘EL MÓN A RAC1’\nVuit sèries d’espies que heu de vigilar de prop\n26-04-2022 16:26 LITERATURA I SÈRIES\nDelicada, senzilla i tendra: així és ‘Heartstopper’, una preciosa sèrie de Netflix


Notícies - La figura de Maria Antonieta d'Àustria reviu amb el nou ballet de Malandain Ballet Biarritz\nLa figura de Maria Antonieta d'Àustria reviu amb el nou ballet de Malandain Ballet Biarritz\nLa companyia ha visitat el Teatre-Auditori aquest diumenge i és la quarta vegada que fa parada a Sant Cugat\nel 23/maig Clara Bardají Cultura PDF\nEl Malandain Ballet Biarritz ha tornat aquest diumenge al Teatre-Auditori per reviure la història de França i donar vida a la figura de Maria Antonieta d'Àustria. La companyia dirigida per Thierry Malandain ha portat a l'equipament municipal el seu nou ballet, 'Maria Antonieta', per aprofundir en la figura històrica de l'arxiduquessa d'Àustria i reina consort de França. La peça, que ha posat 22 ballarins i ballarines sobre l'escenari, és una coreografia amb extractes de simfonies de Joseph Haydn i Christoph W. Gluck.\nEl mestre de ballet, Giuseppe Chiavaro, ha remarcat que el més especial d'aquesta peça és que "els ballarins són meravellosos" i que es tracta d'una coreografia amb "molta llum humana". Sobre Thierry Malandain, Chiavaro ha posat en valor la seva "força de coreògraf" per explicar les històries d'una manera "molt clara i bonica", un fet que està convençut que "agrada al públic".\nDesprés de 'Magifique', 'La Ventafocs' i 'La Bella i la Bèstia', aquesta és la quarta vegada que la companyia visita Sant Cugat. Igual que les anteriors, 'Maria Antonieta' també és una coproducció creada per iniciativa de l'Ópera Royal de Versalles. El mestre de ballet ha afirmat que la companyia està "molt feliç" de tornar a fer parada a la ciutat. "És un públic que ens coneix des de fa anys", ha afegit Chiavaro, i per ells és "important seguir treballant" en ciutats com aquesta.\nFinalment, pel que fa a l'obra, Giuseppe Chiavaro ha destacat que "explica molt bé" la història de França i està convençut que és una producció que "ballaran molt", ja que la figura de Maria Antonieta d'Àustria és "un nom molt conegut". 'Maria Antonieta' és una coreografia que presenta una base musical amb extractes de les simfonies 6 ('Le Matin'), 7 ('Le Midi') i 8 ('Le Soir') de Joseph Haydn i 'Orfeo ed Euridice' de Christoph W. Gluck.\nTall incrustat: Giuseppe Chiavaro\nEl que té d'especial és que els ballarins són meravellosos i és una coreografia amb molta llum interior, llum humana, i això és important pel públic. I Thierry Malandain té una força de coreògraf d'explicar les històries d'una manera molt clara i bonica i crec que això agradarà al públic.\nEl Malandain Ballet Biarritz ha tornat al Teatre-Auditori de Sant Cugat / Foto: Cugat Mèdia


La pandèmia ha canviat el mitjà de transport del 30% dels barcelonins\nEl 30% dels ciutadans de Barcelona ha canviat la seva manera de transport habitual a causa de la pandèmia i les maneres individuals, com anar a peu, amb bicicleta o amb cotxe, són els que atrauen més usuaris, especialment aquest últim.\nEl nou pla de Colau per convertir l'Eixample en un eix verd\nAixí s'extreu de l'estudi del Racc 'La mobilitat a Barcelona en la nova normalitat', presentat aquest dijous en roda de premsa pel president de l'entitat, Josep Mateu, i el director de la Fundació Racc, Lluís Puerto.\nEl 20% dels habitants de Barcelona i l'àrea metropolitana que tenen una ocupació teletreballen cada dia i un 20% addicional combina treball presencial i teletreball, el que representa 1,12 milions de desplaçaments diaris menys que abans de la pandèmia.\nL'informe també constata que la qualitat de l'aire ha millorat, fins i tot en les estacions de mesura ubicades en zones de trànsit: el diòxid de nitrogen (NO2) s'ha situat en nivells que compleixen els indicadors fixats per la UE i l'OMS, i les emissions de PM10 també s'han reduït sota el llindar que recomana la UE.\nLes mesures més ben valorades en l'espai públic són el control sanitari en el transport públic i l'increment de la xarxa ciclista, mentre que les que generen un "rebuig majoritari" són les que limiten l'estacionament del vehicle privat.\nSegons el Racc, els nous espais a les calçades habilitats per als transeünts generalment no s'usen, amb un 0,5% a la Via Laietana, un 4% a la Gran Via, un 13% al carrer Consell de Cent i un 16 % a Rocafort, amb l'excepció del carrer Girona, on prop de la meitat sí que ho aprofita (48%), de manera que l'entitat demana mantenir aquesta última i retirar les que no han funcionat.\nL'estudi inclou 1.600 enquestes a ciutadans residents a l'àrea metropolitana de Barcelona i més de 60.000 observacions a persones que es desplaçaven en diferents modes de transports, realitzades durant el mes de setembre d'aquest any.\nSEGURETAT I COMPETITIVITAT\nEl Club defensa una mobilitat més segura i sostenible "que també sigui compatible" amb el progrés econòmic, de manera que proposa minimitzar el volum de desplaçaments i distribuir-los en el temps, dotar la micromobilitat --bicicletes i patinets-- de seguretat en els desplaçaments interns de la ciutat i generar un sistema de transport públic competitiu i fiable.\nTambé recomana implantar un sistema d'avaluació de les actuacions d'urbanisme dinàmic, impulsar la mobilitat compartida, fomentar l'ús racional i eficient del vehicle privat i reformar el sistema de distribució de mercaderies.\nEn concret, demana eliminar prioritàriament les 'voreres-bici' baixant els carrils a la calçada i assegurar el compliment dels límits de velocitat per part de tots els usuaris, així com reduir la velocitat dels vehicles de mobilitat privada amb campanyes de conscienciació.\nTambé ha proposat rebaixar les tarifes del transport públic en hores de menor ús per aplanar l'hora punta i mantenir al màxim les seves freqüències, així com destinar espai dels vagons a bicicletes i patinets per facilitar la intermodalitat.\nDemana impulsar la mobilitat compartida incrementant les llicències per estendre els serveis als municipis de la primera corona, així com integrar-la amb els títols de transport públic, a més de generar una xarxa d'estacionaments dissuasius a les estacions de transport públic metropolitanes (park & ride).\nPreguntat pel pla de Govern municipal anunciat aquest dimecres per convertir l'Eixample en una 'gran supermanza' a deu anys vista, Mateu ha sostingut que l'han de estudiar i ha defensat que qualsevol mesura que es prengui s'ha de consensuar amb tots els actors perquè l'Eixample és molt important per a la ciutat i la convivència.\n"Serà molt important fer grups d'experts per poder prendre una decisió que és molt important per a la ciutat de Barcelona i que no es pot prendre de manera precipitada", ha afegit.


Quan els veieu a la pantalla del televisor, els ulls s’enfonsen. Els germans amb un aspecte gairebé idèntic i uns resultats elevats en un gran camp esportiu no són tan rars. Alguns d’ells van decidir no separar-se i treballar en un equip per aconseguir un resultat comú. Altres han d’equilibrar la competència en esports individuals i el companyerisme en les relacions familiars. Obteniu més informació sobre la carrera dels famosos bessons de la nostra col·lecció.\nKirill i Dmitry Kombarovs\nEls dos germans són estudiants de l’escola de futbol Spartak, on van acabar gràcies al coneixement proper del seu pare entrenador Nikolai Parshin. Però el seu primer període Spartak a la seva carrera no va durar molt: els germans Kombarov amb un escàndol van marxar a Dynamo el 2004. El motiu del conflicte va ser l'opinió de Parshin sobre la inutilitat de Kirill i Dmitry. No obstant això, menys de sis anys després, els Kombarov van tornar a la plantilla blanc-i-vermella. Hi va haver raons per això, perquè l’equip va jugar a la Lliga de Campions i és una gran oportunitat per al desenvolupament. La transferència per 10 milions de dòlars va tenir un gran èxit per als dos bessons, però Dmitry va mostrar un inici més potent. El seu contracte va caducar només aquest any, i després els germans van seguir cadascun pel seu propi camí. Dmitry - a les ales Samara dels soviètics i Kirill - a l'Arsenal de Tula.\nChristina i Karolina Plishkovs\nEls bessons de tennis txecs van començar la seva carrera com a parella, però van decidir provar sort amb altres companys. Hi va haver moments en què els Plishkov van haver de jugar l'un contra l'altre. Carolina va guanyar cinc de nou combats. Christina és dos minuts més gran que la seva germana, però va passar que Carolina sempre va mostrar els millors resultats individuals en esports. Per exemple, a finals de 2017, els més grans classificaven 61è en individual i 76è en dobles, mentre que el més jove ocupava el 8è lloc en individual i el 205è en dobles.\nBrook i Robin Lopez\nDos germans de bàsquet dels EUA van jugar al mateix equip durant els seus anys d'estudiant: Stanford Cardenal. Els Lopez van créixer junts fins al nivell de la NBA, però durant molt de temps van estar en diferents clubs. Brooke va jugar als Milwaukee Bucks i Robin als Chicago Bulls. I només aquest estiu es van tornar a reunir: abans de començar la temporada, Robin es va traslladar a l'equip del seu germà. Tanmateix, fins i tot com a membre d’un club, Brook rebrà gairebé tres vegades més Robin aquest any: 12 milions de dòlars versus 5 milions de dòlars.\nA primera vista, és possible que no digueu que Angela i Amber semblen competidors professionals. Però és així. El 2010, els Cope es van convertir en els primers bessons a competir en una cursa NASCAR. Va tenir lloc a mitjanai Camping World Truck a Martinsville. El cas és que la família Cope és tota una dinastia de pilots d’alta classe. L’avi i els seus germans preferien les motos i posseïen una botiga de cotxes, i el pare de les noies es va convertir en el guanyador del Daytona 500. Per tant, Angela i Amber no van esperar gaire i van arribar a l’automobilisme als nou anys, començant pel karting.\nAlexey i Vasily Berezutsky\nEl juliol de 2018, els llegendaris germans Berezutsky van anunciar el final de la seva carrera futbolística. Alexey i Vasily van jugar 16 anys al CSKA de Moscou i 13 anys a la selecció russa. Els germans van jugar un paper clau en la defensa dels dos equips i van jugar més de 500 partits cadascun. Es pot anomenar amb seguretat els jugadors més titulats del futbol nacional després de Sergei Ignashevich. Els Berezutsky són sis vegades campions de Rússia, set vegades guanyadors de la Copa Russa, sis vegades guanyadors de la Supercopa de Rússia, guanyadors de la Copa UEFA i medallistes de bronze del Campionat d’Europa. Després de completar la seva carrera, Alexey i Vasily es van unir al cos tècnic del club de futbol holandès Vitesse.\nEls nens en esports. Els nens més forts i forts del món\nEl seu rendiment atlètic sorprèn fins i tot els adults.\nHenrik i Daniel Sedin\nEls germans suecs, amb el seu afecte per l'hoquei, van anar al seu pare, Tommy Sedin. Als anys setanta, va jugar a les divisions inferiors, i després es va retirar. El germà gran dels nois, Peter, també es va esforçar en els esports familiars, però no va anar més enllà que l'equip juvenil MODO. Henrik i Daniel, al seu torn, han aconseguit més: els germans van jugar a Vancouver, es van convertir en campions olímpics el 2006 i es van endur l'or al campionat del món amb la selecció nacional el 2013. Daniel també va guanyar la plata als Jocs Olímpics de Sotxi. Els bessons es van retirar fa un any.\nBob i Mike Brian\nAquests germans han format un equip sense igual en el tennis de dobles masculí. Al llarg de la seva carrera, que continua en curs, han recollit tots els títols possibles, ja que han jugat 1.100 partits a la pista. Els Bryan han acollit més de 100 finals ATP i Grand Slam, s'han convertit en 16 vegades guanyadors del torneig de tennis més prestigiós i guanyadors de la Copa Davis amb l'equip nord-americà el 2007. A més, Bob esquerrà va poder demostrar-se en el tennis individual.\nValentina i Vita Semerenko\nLes germanes bessones van ser incloses a l'equip de relleus ucraïnesos que va guanyar l'or als Jocs Olímpics de Sotxi. Tot i aquest èxit d'equip el 2014, Valentina sol actuar amb més èxit que Vita. El 2015, Valya Semerenko va guanyar el títol de campiona del món.\nEl destí dels atletes bessons es desenvolupa de diferents maneres. Poques vegades quid'acord amb els resultats, va un al costat de l'altre, perquè és impossible mostrar la mateixa tècnica i perseverança al llarg de la teva carrera. Però, com podem veure, els germans, que a primera vista són difícils de distingir, aconsegueixen competir perfectament sobre el terreny, la pista o la pista i es respecten, es recolzen mútuament fora del joc.\nTotes com un pare: filles d’atletes dels quals és impossible apartar la vista\nLesya Kafelnikova, Paulina Gretzky i altres famoses belleses de pare.\nPublicació anterior No hi ha temps per fregar-se: grans esdeveniments esportius a mitjan tardor\nPropera publicació 7 aplicacions gratuïtes per a un estil de vida actiu\nAl ritme de la carrera. Què són les maratons i com arribar-hi?\nWorld Marathon Majors és la sèrie de curses més prestigiosa del món. Des del 2006 se celebra anualment i avui consta dels anomenats sis grans: m...\nEstem per córrer: les inscripcions a la mitja marató principal del país estan obertes\nLa principal mitja marató del país ha atret l'atenció de corredors de tot el món per sisè any. Aquest any, els organitzadors esperen 14.000 person...


Noves tecnologies: 4 ‘gadgets’ molt útils per a casa teva\nOblida’t de fer esforços, els robots aspiradors s’ocupen de la neteja. Mitjançant la seva tecnologia intel·ligent, realitzen la neteja de la casa, i detecten i superen qualsevol obstacle. Tenen la capacitat de buidar automàticament el seu contenidor de pols i disposen de diferents programes de neteja. L’Ecovacs Deebot N79S és un robot Aspirador amb navegació aleatòria, el controles mitjançant l’App, és compatible amb Alexa, es connecta a Wifi i té 4 programes de neteja i 2 nivells de succió. És ideal per a terres durs i catifes. Ara tindràs més temps per a gaudir de les coses bufones de la vida.\nAlarma robòtica Clocky\nTens problemes per a aixecar-te? Ja no t’has de preocupar, Clocky s’encarregarà de fer-ho. Aquest rellotge despertador intel·ligent s’escapa i s’amaga mentre continua sonant fins que t’aixeques del llit. Clocky s’assegurarà que mai més arribis tard al treball o als teus compromisos. Es mou sobre una catifa o fusta, tremola, corre, canvia de direcció. Sens dubte, és el regal ideal per al dormitori d’estudiants universitaris, per a la tornada a classe o els dormilons de la casa.\nAixeta intel·ligent SZIVYSHI\nMitjançant la utilització d’aquesta aixeta intel·ligent pots estalviar més aigua, energia i contribuiràs a tenir cura del medi ambient. És higiènic i està lliure de contaminació. Disposa d’un sensor de moviment pel qual no és necessari tocar-lo després de rentar-se les mans. Permet que auto reguli la temperatura de l’aigua i és de molt fàcil instal·lació. No fa falta que compris peces addicionals, ja que el kit ve complet, amb tot inclòs.\nVigila casa teva amb el dron ‘Always Home Cam’\nAmazon està preparant per al 2021, un dron per a vigilar la casa. L’‘Always Home Cam’ et permetrà vigilar en temps real, una segona residència o el teu domicili habitual. El dispositiu podrà volar per l’interior de la casa amb una cambra sempre activa. Comptarà amb quatre hèlixs que descansen sobre una base de càmeres. Oferirà diferents punts de vista, sense la necessitat de tenir instal·lades diverses càmeres. Els usuaris podran indicar el recorregut a seguir o deixar que navegui de manera autònoma. En cas de no disposar de bateria, el dron tornarà a la seva base per a fer la recàrrega. S’estima que el seu cost sigui de 250 dòlars, fins al moment no s’ha difós el preu de venda per a Andorra ni la resta d’Europa.


Desconnectar digitalment durant les vacances - Fundació .cat\nNotícies > Desconnectar digitalment durant les vacances\nFONT: Rudy and Peter Skitterians a Pixabay\nJa és aquí l’agost, el mes no mes. El mes en què molta gent plega de la feina i fa vacances, sempre que pugui. I, per fer-ho, per poder desconnectar durant les vacances, cal sobretot reestructurar la nostra relació amb el telèfon mòbil i les notificacions.\nCom que apagar-lo del tot i durant totes les vacances sembla una missió impossible, a continuació us oferim alguns consells i recursos per poder mantenir una bona salut mental i recarregar piles durant les vacances.\nPer començar, Whatsapp. Si ets una de les més de 30 milions de persones a tot l’Estat que fa servir aquesta aplicació de missatgeria instantània, has de saber que Whatsapp ha llançat una nova actualització que inclou el ‘mode vacances’. Així, aquest mode permet ocultar els xats arxivats.\nFora notificacions i trucades futils\nLes notificacions poden ser malsons durant les vacances. L’opció més dràstica consisteix a activar el mode ‘no molestar’ dels mòbils amb sistema Android. Aquest mode permet incloure excepcions per a alguns contactes, i així poder rebre missatges, com a mínim, de les persones amb qui comparteixes les vacances.\nSi ets de les persones que encara reben trucades, de ben segur que no et farà massa il·lusió haver de contestar qualsevol dubte de la feina, o qualsevol trucada brossa. Aquí entra el joc el desviament de trucades. Es pot desviar les trucades a algun company de feina, però també desviar-les a alguna línia ocupada, o restringir les trucades de determinats números.\nSense missatgeria instantània, ni trucades entrants, ni notificacions a les teves bústies de correu de la feina, l’estiu i les vacances ja pinten d’una altra manera. Ara bé, és a les teves mans mantenir aquestes restriccions, o caure en la temptació de tafanejar les vacances dels amics i companys a Instagram.\nParaules clau: Desconnexió, FOMO, Vacances.


Cursos extensius d’anglès per a docents\n• grups dilluns i dimecres, de 16.00 a 18.30 o de 18.30 a 21.00\n• grups dimarts i dijous. de 16.00 a 18.30 o de 18.30 a 21.00\nCursos flexibilitzats amb un mínim de 65 hores d’alemany\n1r quadrimestre: de finals de setembre a finals de gener.\n2n quadrimestre: de començament de febrer a finals de maig.\nCursos de 5 hores setmanals (en sessions de 2 hores i mitja).\n• grups dimarts i dijous, de 16.00 a 18.30 o de 18.30 a 21.00\nTaxes públiques 16-17\nSegons l’ORDRE ENS/71/2014, de 10 de març, per la qual es dóna publicitat de les taxes vigents que gestiona el Departament d’Ensenyament:\nMatrícula oficial. Cursos extensius 275,00€ + 30€*\nFamília nombrosa de categoria general i/o família monoparental 137,50€ + 30€*\nFamília nombrosa de categoria especial Gratuïta + 30€*\nDiscapacitat igual o superior al 33% Gratuïta + 30€*\nLes víctimes del terrorisme, així com els seus cònjuges i els seus fills Gratuïta + 30€*\nMatrícula oficial. Cursos flexibilitzats (alemany: 1r,2n,3r) 137,50€ + 15€*\nFamília nombrosa de categoria general i/o família monoparental 68,75€ +15€*\nFamília nombrosa de categoria especial Gratuïta + 15 €*\nDiscapacitat igual o superior al 33% Gratuïta + 15 €*\nLes víctimes del terrorisme, així com els seus cònjuges i els seus fills Gratuïta + 15 €*\n*El preu de la matrícula per a un curs inclou les taxes corresponents i la quota complementària.\n• Certificat de Nivell Bàsic lliurat per l’escola un cop superat el segon curs de Nivell Bàsic.\n• Certificat de Nivell Intermedi un cop superades les proves unificades a tota Catalunya per aquest nivell.\n• Certificat de Nivell Avançat un cop superades les proves unificades a tota Catalunya del segon curs de Nivell Avançat.\n• Certificat de Nivell C1 un cop superades les proves unificades a tota Catalunya de C1.\n• Proves per a l’obtenció del títol de Nivell Intermedi\n• Proves per a l’obtenció del títol de Nivell Avançat\n• Proves per a l’obtenció del Certificat C1 Veure mostres d’exàmens a Gencat/Ensenyament\nMatrícula i situació de l'antic alumnat\nSi un any no em matriculo, perdo la prioritat de matrícula o la garantia de plaça com a antic alumne?\nNomés l’alumnat de l’any acadèmic immediatament anterior té prioritat de matrícula i plaça garantida. La persona que està un any acadèmic o més, sense matricular-se, haurà de seguir el sistema d’accés dels candidats nous.\nSi es produeix un canvi de domicili, de feina o qualsevol altre causa, es pot demanar un trasllat de matrícula viva a una altra escola en el termini estipulen les normes administratives de l’EOI del Maresme actualitzades cada curs. El trasllat de matrícula viva d’una escola a una altra es fa, de manera ordinària, durant el curs escolar i sempre en el cas que l’escola a la qual es vulgui traslladar la matrícula disposi de places.\nEn el cas de la modalitat d’aprenentatge presencial, l’assistència és imprescindible per tal de poder assolir el nivell requerit. Es recorda que segons les Instruccions d’inici de curs: “En cas d’absències superiors al 35% del temps lectiu, l’alumne/a no podrà ser avaluat/avaluada de forma contínua, i només podrà presentar-se a una prova de final de curs”.\nSi un cop començat el curs no puc assistir a classe, què he de fer?\nÉs convenient fer una renúncia a la matrícula, ja que així la convocatòria no comptarà a efectes de repeticions. Aquesta renúncia s’ha de fer en el termini indicat a les normes administratives de l’EOI del Maresme actualitzades anualment.\nPuc canviar d’horari durant el curs?\nConsulteu les Normes Administratives de l’EOI del Maresme actualitzades abans de l’inici de curs.\nConsulteu les Normes Administratives de l’EOI del Maresme actualitzades abans de l’inici de curs. Puc assistir a classe com a oient, sense estar matriculat? No existeix aquesta modalitat.\nHi ha carnet d’estudiant?\nUn cop matriculat i abonada la quota complementària, l’alumne es pot descarregar des del web de l’EOI del Maresme el carnet d’estudiant. Aquest carnet serveix per fer ús del servei de préstec del material de la Biblioteca de l’EOI del Maresme, permet l’assistència als espais de conversa i també pot ser útil per obtenir reduccions en altres institucions culturals (consulteu el web de l’escola).\nDe dilluns a dijous de 10 a 13h i de 16 a 19h\nEls divendres de 10 a 13h


Controlat l'incendi forestal de Maials, que ha cremat unes 30 hectàrees\nEls agents rurals creuen que la causa del foc va ser una negligència, com un cigarret\nBombers i agents rurals lluiten a Maials contra un foc descontrolat BOMBERS\nBarcelonaEls Bombers de la Generalitat han donat per controlat l’incendi forestal de Maials, al Segrià, a les 16.18 h i després de confirmar que no hi havia cap punt calent i que s’havia arribat a tot el perímetre. El foc ha cremat en total 30 hectàrees de vegetació forestal, segons els Agents Rurals.\nAquest diumenge s’ha estat treballant bàsicament amb efectius terrestres per inspeccionar i controlar els punts més calents, sobretot a la zona del perímetre, i a l’altra banda de la carretera, on havia saltat un focus secundari.\nEls Agents Rurals treballen amb la hipòtesi d'"una negligència com a possible causa, un cigarret el més probable", segons informen en el seu compte de Twitter, on també indiquen que la investigació sobre l'origen del foc "continua oberta".\n🔥L'#IFMaials ha afectat una superfície de 27,5 ha segons el perímetre d'#AgentsRurals\n👉Treballem amb la hipòtesi d'una negligència com a possible causa, una cigarreta el més probable\n👉La investigació continua oberta pic.twitter.com/NCITpC60UO\nEfectius dels bombers continuen a la zona "revisant i remullant diferents punts calents".\nTambé es fa una revisió de tot el perímetre afectat, especialment en les hores del dia amb les temperatures més altes i les humitats relatives més baixes.\nA més dels bombers, també s'han desplaçat fins al lloc efectius dels Mossos d'Esquadra, dels Agents Rurals i del Sistema d'Emergències Mèdiques (SEM), que ha traslladat una ambulància amb caràcter preventiu.\nLa carretera C-12, entre els quilòmetres 96 i 101,5, està oberta al trànsit, després que durant unes hores s'hagi desviat per la C-233.\nEl foc va començar en un dels marges de la C-12, a l'altura del quilòmetre 97,5, i va mobilitzar durant la tarda i nit d'ahir un total de 45 dotacions, de les que havia 34 terrestres i 11 aèries.


referèndum | Ramonpujol's Blog\nCategories: Catalunya, Consultes, Política . Etiquetes: 13 de setembre, Arenys de Munt, ERC, estatut, independència, Llei de consultes populars, Reagrupament, referèndum . Autor: Ramon Pujol . Comments: 3 comentaris\nCategories: Catalunya, Consultes, Política . Etiquetes: 13-S, Arenys de Munt, consulta, ERC, independència, referèndum . Autor: Ramon Pujol . Comments: Deixa un comentari


El blog de Jordi Cabré: de desembre 2016\nPer Jordi Cabré el 12/05/2016 Cap comentari:\nSegons ens comentava a un petit comitè el professor Àngel Castiñeira en referència al paper de la cultura en la política, avui països de mida mitjana o petita com Dinamarca, Israel, Suïssa o Finlàndia inverteixen cada cop més percentatge del seu PIB en “soft power” (cultura, llenguatge, expectatives, imatges) que no pas en “hard power” (coerció, amenaces, premi i càstig, autoritat legal) com a mecanisme de persuasió, tant externa com interna. Diu Jospeh Nyre, autor del concepte: “Un país pot obtenir els resultats desitjats en política internacional si d'altres països que, admirant els seus valors, imitant el seu exemple, aspirant el seu nivell de prosperitat i obertura, el volen seguir. En aquest sentit, és també important d'assignar propòsits i atreure d'altres en política mundial, i no tan sols forçar-los al canvi mitjançant les amenaces del poder militar o sancions econòmiques. Aquest soft power, fent que d'altres vulguin els mateixos resultats que tu, és apropiació més que no pas coerció”.\nContrasta aquest discurs de la seducció amb el discurs inaugural de la legislatura espanyola per part de Felip VI, amb pal·lis i tendals i desfilades militars al més vell estil segle XIX, i on el monarca advertia de conceptes com “el respecte a la legalitat” o la “igualtat de tots els espanyols”, i on la presidenta del Congrés recordava per enèsima vegada l’article constitucional on se segella “la indissoluble unidad de la nación española”. L’argumentari d’Espanya en contra de la idea de l’autodeterminació de Catalunya és un argumentari que s’ha quedat en l’àmbit “hard” de la política: respecte a l’autoritat, compliment de la llei, càstig i coerció, jerarquia, ordre establert. Vist així, no és estrany que el PP tingui les de guanyar ara mateix i en el futur en les institucions espanyoles: per a un país amb paradigma conservador i immobilista, què millor que un partit conservador i immobilista. La qual cosa ens posa, als qui donem voltes a l’argumentari català, a una àrea més “soft” de l’estratègia cap als resultats desitjats.\nEls defensors del “soft power” afirmen que la seducció és més efectiva que la coerció, també de cara al reconeixement internacional, que és on es lliurarà la batalla final entre Catalunya i Espanya. Evidentment que una part de la lluita de poder correspon lliurar-la als advocats, i també als gestors de l’espai públic o la policia, és a dir a aquelles àrees més “hard” on la coerció i l’autoritat es disputen en últim terme (d’aquí que molts defensin la necessitat de pensar en un exèrcit català, un servei d’intel·ligència, etcètera). Però Catalunya arribarà al punt final de la disputa (any que ve, sens dubte) amb més cartes a favor en la línia “soft”: la raó democràtica, el clam popular, els drets humans inalienables, la cultura, la identitat, el greuge financer i tots els memorials de greuges de la nostra història, la desfeta del 1714, la repressió de Franco... etcètera. Quin és el problema o defecte d’aquesta estratègia?\nEl mateix Nye ja n’exposa alguns. El “soft power” (fer servir la cultura, els mitjans, la producció creativa, els missatges, els hàbits i costums, els valors, etc) suposa una eina més complicada que l'ús del “poder dur” per dues raons: En primer lloc, la major part de les seves fonts es troben fora del control del govern. En segon lloc, tendeix a “funcionar indirectament emmotllant l'entorn per l'acció política, i de vegades es triguen anys a aconseguir els resultats desitjats”. En definitiva: ni un govern pot dominar els mitjans, els missatges i la cultura, ni aquest tipus de continguts acostumen a tenir resultats ràpids. La millor arma per als països “soft power” és, precisament, armar-se de paciència.\nPublicat a Elmón.cat el 17 de novembre del 2016\nTenir un relat, tenir storytelling. Trump guanya per la força del relat o perquè Hillary no en tenia, el Brexitguanya perquè Europa té menys relat que Anglaterra, etcètera. Vaig escriure en l'article anterior que el relat actual català és molt racionalista i poc emocional, parla de drets fonamentals i de tenir raó i de greuges amb l'Estat, suposo que perquè l'emoció la dóna per descomptada. Compte amb això, perquè si bé és bona estratègia dur el vestit de la modernitat i del sentit pràctic, al final el sentit pràctic i la modernitat de Hillary Clinton han quedat aixafats per l'autenticitat emocional, visceral i patriòtica dels trumpistes. No en tindrem prou, doncs, de tenir raó. Per tenir raó, ja tenim els informes de les consultores i de (ai las!) les empreses de sondeig demoscòpic. Un relat és una altra cosa.\nPublicat a El Punt/Avui el 22 de novembre del 2016


Publicado 30/11/2021 15:38CET\nLa Policia Nacional ha detingut una altra persona, un home de 30 anys, per la seua presumpta participació en l'agressió a un jove que va tindre lloc a principis de mes per vestir una dessuadora amb la llegenda 'Working class', fet en el qual haurien participat unes deu persones, de les quals amb aquesta detenció ja han sigut detingudes dos.\nEls fets van ocórrer el passat 7 de novembre als voltants de la plaça Xúquer de València, quan un jove va ser agredit per un grup d'unes deu persones, pel que sembla per portar una dessuadora amb una inscripció que els presumptes autors van identificar "com a pertanyent al col·lectiu d'ideologia antagonista", segons ha informat la Prefectura Superior en un comunicat.\nSegons es desprèn de les investigacions, aquest grup de deu persones prèviament hauria estat als entorns de l'estadi de Mestalla, on es va celebrar el partit de futbol entre el València C.F. i l'Atlètic de Madrid.\nEls policies ja van detindre el passat dia 15 a un altre jove de 19 anys per aquests mateixos fets. L'ara detingut, al que se li imputa un presumpte delicte de lesions i odi, després de prendre-li declaració ha sigut posat en llibertat. No obstant això, ha sigut advertit prèviament de l'obligació de comparéixer davant l'autoritat judicial quan siga requerit.


LANDGEST enginyers – Modificació de les mesures obligatòries contra la flavescència daurada de la vinya\nDegut a l’experiència adquirida en aquests darrers anys en la prevenció i lluita contra aquesta plaga el Departament d’Agricultura, Ramaderia, Pesca i Alimentació ha ordenat una modificació de les mesures de lluita obligatòries i de les mesures fitosanitàries addicionals contra la flavescència daurada de la vinya.\nFins ara s’exigia la realització de tracaments contra el vector a les persones titulars de planters d’arreu de Catalunya. A partir d’aquesta modificació només quedaran obligats quan estiguin situats a les comarques on s’hagi constatat la presència de la flavescència daurada de la vinya.\nObligacions dels viticultors\nA les comarques on s’hagi constatat la presència de la flavescència daurada de la vinya, serà obligatori que els viticultors facin els tractaments insecticides contra l’insecte vector Scaphoideus titanus a les parcel·les de vinya de les quals siguin titulars. Les estacions d’avisos fitosanitaris del Servei de Sanitat Vegetal del departament competent en matèria d’agricultura i sanitat vegetal informaran a cada zona dels municipis on és obligatori tractar la vinya, dels moments oportuns dels tractaments i dels productes a utilitzar.\nEn els indrets i moments on pel risc de propagació de la plaga així es requereixi, la direcció general competent en matèria d’agricultura i sanitat vegetal podrà, amb caràcter excepcional, realitzar tractaments aeris contra l’insecte vectorScaphoideus titanus. La realització d’aquests tractaments no eximeix el titular de les explotacions afectades de realitzar els tractaments obligatoris establerts prèviament.\nLa realització d’aquest tractament aeri ha d’anar precedida de l’aprovació del corresponent pla d’aplicació per part de l’esmentada direcció general.\nObligacions dels planteraires\nA les comarques on s’hagi constatat la presència de la flavescència daurada de la vinya, les persones titulars dels planters de vinya han d’aplicar els tractaments insecticides obligatoris contra l’insecte vector Scaphoideus titanus de la flavescència daurada a les seves parcel·les de producció.\nEls moments i insecticides a utilitzar per fer els tractaments esmentats, els els comunicarà anualment el Servei de Sanitat Vegetal del Departament d’Agricultura, Ramaderia, Pesca i Alimentació. Les persones titulars deixaran constància escrita de l’aplicació d’aquests tractaments fitosanitaris i concretament de les dates d’execució, els productes i les dosis emprades.\nOrdre ARP/52/2020, de 5 de maig, per la qual es modifica l’Ordre AAR/18/2007, de 30 de gener, per la qual s’adopten mesures obligatòries contra la flavescència daurada de la vinya\nOrdre ARP/198/2015, de 25 de juny, per la qual es modifica l’Ordre AAR/18/2007, de 30 de gener, per la qual s’adopten mesures obligatòries contra la flavescència daurada de la vinya.\nOrdre AAR/18/2007, de 30 de gener, per la qual s’adopten mesures obligatòries contra la flavescència daurada de la vinya.\nNova convocatòria d’ajuts per a la utilització del most concentrat rectificat en l’elaboració de vins escumosos 20/07/2021\nAjuts de minimis destinats a les explotacions agràries d’olivera afectades pel temporal Filomena 20/07/2021\nAjuts a la promoció i el foment de la venda de proximitat 30/06/2021\nAjuts a les explotacions afectades pel virus de la sharka 30/06/2021\nAjuts a la promoció i el foment de la venda de proximitat


Mercadona i els sindicats signen un nou conveni col·lectiu més igualitari i social - Diari de Girona\nPresentació del nou conveni col·lectiu de Mercadona.\nMercadona ha signat amb els representants de la Unió General de Treballadors (UGT) i Comissions Obreres (CCOO) el nou Conveni Col·lectiu d'Empresa i el Pla d'Igualtat. Tots dos entraran en vigor l'1 de gener del 2019 i tindran una durada de 5 anys. El nou marc laboral, més igualitari i social, reforça el compromís de Mercadona amb l'ocupació estable i de qualitat, avança en les seves condicions laborals, alhora que consolida la seva aposta per millorar el poder adquisitiu de la plantilla amb un sou base mínim de 1.300 euros bruts al mes, als quals se sumen els complements propis de la política retributiva de la companyia, que suposen increments d'un 11 % anual fins al tram 5, i un increment progressiu del salari base vinculat a l'IPC, a més d'introduir millores en els plusos de nocturnitat i fred.\nEl nou Conveni Col·lectiu d'Empresa incorpora mesures importants de caràcter social i reforça els compromisos de Mercadona en matèria de conciliació de la vida familiar i laboral. Entre les noves mesures, inclou l'ampliació del permís de paternitat fins a les 7 setmanes, davant de les 5 setmanes que la llei recull actualment, i el cobrament del 100 % del salari en baixes per incapacitat temporal fins als 18 mesos.\nIgualment, introdueix l'ampliació de l'excedència per cura de fills fins que el menor compleixi els 12 anys. A més, els qui tinguin un menor de 12 anys al seu càrrec directe i estiguin gaudint d'una reducció de jornada, quan s'esgoti l'edat màxima legal podran sol·licitar un canvi de contracte a temps parcial fins als 15 anys del menor, i després tornar a temps complet, si així ho desitgen.\nAixí mateix, el conveni contempla la possibilitat de sol·licitar excedència amb reserva del lloc de treball fins a 3 anys en cas de violència de gènere, així com altres drets específics en aquests casos. A més, el nou marc estableix un màxim de 2 dies a la setmana de 10 hores, incorpora la devolució de la «bossa d'hores» en dies complets quan siguin 12 hores o més, establirà la implantació d'un sistema de fitxatge i fixa no partir jornades inferiors a 5 hores en temps totals.Per als treballadors de l'àrea logística, també recull un mínim de 7 caps de setmana lliures a l'any.


Detingut quan s'amagava sota el llit d'un habitatge que havia forçat a Sant Cugat\nActualitzat 22/04/2021 13:41 CET\nSANT CUGAT DEL VALLÈS (BARCELONA), 22 abr. (EUROPA PRESS) -\nEls Mossos d'Esquadra van detenir dimecres un jove de 20 anys, de nacionalitat algeriana i veí de Rubí (Barcelona), que s'amagava sota el llit d'una de les habitacions d'un habitatge que presumptament havia forçat al barri Mira-sol de Sant Cugat del Vallès (Barcelona).\nLa policia catalana, que feia tasques de prevenció a la zona, va rebre l'avís de matinada que un noi havia amagat un patinet entre uns contenidors al carrer Sant Sebastià de la localitat vallesana, i tot seguit, havia saltat a una finca, segons ha informat en un comunicat.\nEls mossos van accedir al jardí i van corroborar que havien forçat la porta del domicili i, un cop dins l'habitatge, van descobrir que havien regirat dues habitacions, una de les quals, sota el llit, es trobava amagat el detingut.\nEls agents dels Mossos d'Esquadra, un cop identificat, el van arrestar com a presumpte autor d'un delicte de robatori amb força.\nEl detingut va passar a disposició judicial al jutjat d'instrucció en funcions de guàrdia de Rubí (Barcelona) i el jutge va decretar llibertat amb càrrecs.


Gàbia de Faraday, Què és i com funciona?\nGàbia de Faraday: definició i funcionament\nUna gàbia de Faraday és una caixa o una estructura en forma de gàbia de material elèctricament conductor, com ara coure o ferro, que evita que els camps elèctrics estàtics penetrin dins la gàbia. La gàbia de Faraday porta el nom del seu inventor, Michael Faraday.\nLa gàbia és permeable a camps magnètics estàtics com el camp magnètic terrestre ia camps elèctrics externs. Per aquest motiu, la gàbia de Faraday brinda serveix per protegir de descàrregues elèctriques estàtiques com els raigs en una tempesta elèctrica.\nA la pràctica, el terme 'gàbia de Faraday' s'utilitza avui dia principalment per a habitacions que exclouen les ones electromagnètiques. Aquests espais es converteixen en espais morts sense camps electromagnètics.\nCom a regla general, una gàbia de Faraday és impermeable a la radiació electromagnètica si la mida de la malla metàl·lica és inferior a una desena part de la longitud d'ona d'aquesta radiació.\nSi la longitud d'ona d'una gàbia de Faraday és més gran que la mida de la malla metàl·lica, no serà possible la recepció ni l'emissió de senyals de ràdio dins de la gàbia.\nCom funciona la Gàbia de Faraday?\nLa gàbia de Faraday funciona gràcies a les propietats d'un conductor elèctric en equilibri electrostàtic. En el moment en què un camp elèctric extern entra en contacte amb la gàbia, les càrregues elèctriques positives es queden fixes. Tot i això, els electrons que en un metall són lliures comencen a moure's d'un àtom empesos per la força del camp elèctric.\nEls electrons, en tenir càrrega negativa, es mouen en sentit contrari al camp elèctric. Tot i que la càrrega elèctrica total del conductor és nul·la, en un dels costats de la gàbia es concentra un excés de càrrega negativa i el costat oposat queda carregat positivament. Aquest moviment delectrons fa que a linterior de la caixa es creï un camp elèctric de sentit contrari al camp extern.\nEl resultat dels dos camps elèctrics de sentit contrari fa que a l'interior el camp elèctric sigui nul. A l'interior de la caixa no hi ha camp elèctric i per tant cap càrrega no la pot travessar.\nExemples de la gàbia de Faraday a la vida quotidiana\nEls forns de microones consisteixen en una caixa metàl·lica, amb una porta transparent a la part frontal on s'ha dipositat una pel·lícula metàl·lica, amb forats per fer-ho transparent. Aquesta estructura forma una gàbia de Faraday per a la radiació de microones. La radiació del microones té una longitud d'ona d'aproximadament 12 centímetres, cosa que resulta massa gran per escapar-se dels forats.\nL'estructura metàl·lica d'un avió forma una gàbia de Faraday. Per això, si un avió rep l'impacte d'un llamp , els passatgers no perceben cap camp elèctric.\nL'habitació on es troba un escàner de ressonància magnètica està protegida amb una gàbia de Faraday.\nData de publicació: 12 de gener de 2022\nÚltima revisió: 12 de gener de 2022


dissabte 23 de octubre de 2021, 23:31:39\nCompareixenca per donar-se de baixa de l'acolliment pel pagament a terminis dels tributs municipals\nDonar-se de baixa en el sistema de pagament de termini especial (pagament fraccionat) que consisteix en el pagament en 10 quotes dels tributs de Padró en 10 mensualitats, des del mes de febrer al mes de novembre, en concret:\nEl contribuent o el seu representant sol·licita la baixa del sistema de pagament:\n· Baixa per al proper exercici. La qual cosa implica la no renovació d’aquest sistema de pagament, en aquest cas s’ha d’omplir la sol·licitud i presentar-la en una de les formes previstes.\n· Baixa per a l’exercici en curs. La qual cosa suposa aplicar els pagaments realitzats als rebuts pendents i procedir a liquidar la resta. En aquest supòsit cal demanar cita prèvia amb el departament d’Hisenda Municipal (Cr Sant Llorenç, 25)\nDNI / NIE ó NIF en cas de persones jurídiques\nSol·licitud de baixa del sistema de pagament fraccionat de tributs


ELS CRIMS D'ALÍCIA. PREMI NADAL 2019. GUILLERMO MARTÍNEZ. 9788466425063 Librería Nollegiu\nOxford, 1994. La Germandat Lewis Carroll decideix publicar els diaris privats de lautor dAlícia al país de les meravelles. La Kristen Hill, una jove becària, viatja per reunir els quaderns originals i descobreix la clau duna pàgina que va ser arrencada misteriosament. Però la Kristen no aconsegueix arribar amb el seu descobriment fins a la reunió de la Germandat. Un seguit de crims es desencadenen amb el propòsit aparent dimpedir, una vegada i una altra, que el secret daquesta pàgina sigui descobert. Qui vol matar el missatger? Quin és el patró real que hi ha darrere daquesta successió de crims? Qui i per què està fent servir el llibre dAlícia per matar? El cèlebre professor de Lògica Arthur Seldom, també membre de la Germandat Lewis Carroll, i un jove estudiant de Matemàtiques uniran esforços per arribar al fons de la intriga, i es veuran arrossegats perillosament per uns crims impredictibles, en una investigació tan intrigant com llibresca. Amb una prosa elegant i precisa, Guillermo Martínez ha escrit una novel·la fascinant, clàssica alhora que estrictament actual, que en la tradició de Borges i Umberto Eco porta el relat policíac al terreny literari


Una plantada d'herbes aromàtiques inaugura el nou pati de l'escola M. de D. de l'Horta d'Ivars d'Urgell - VilaWeb\nDilluns 06.05.2013 08:30\nUna plantada d'herbes aromàtiques inaugura el nou pati de l'escola M. de D. de l'Horta d'Ivars d'Urgell\nL'AMPA ha tirat endavant la remodelació de l'espai\nLa plantada de 150 herbes aromàtiques dins d'igual nombre de pneumàtics reciclats en jardineres fou l'acte més vistos dels que es van fer diumenge a l'escola Mare de Déu de l'Horta d'Ivars d'Urgell per inaugurar el remodelat pati escolar.\nEl matí, però, va comptar amb altre activitats com tallers de manualitats, una xerrada sobre alimentació ecològica, a càrrec de MésBio de Bellpuig, un esmorzar, una gimcana o gaudir dels nous equipaments del pati, segons va explicar Shauna Bawn, presidenta de l'AMPA del Mare de Déu de l'Horta, que van organitzar la festa i la remodelació.\nUna remodelació que ha costat uns 4.000 euro, pagada per l'AMPA, a més de la mà d'obra dels membres de la mateixa i de la brigada municipal. Així s'ha pintat la tanca exterior i els 150 pneumàtics que fan de jardinera (i que es podran regar amb la nova mànega que també s'ha comprat), s'han instal·lat altres pneumàtics per jugar i s'han recuperat les cistelles de bàsquet i les porteries de futbol. També s'ha creat una zona tranquil·la, de picnic, amb taules i bancs per seure i una xerranca. O una nova zona infantil amb un gran sorral, un tobogan, un balancí i unes porteries pintades.\nPer la seva part Àngels Nabau, directora del Mar de Deu de l'Horta, ha destacat que l'AMPA també ha comprat material escolar com dos projectors, una cartellera, la instal·lació de fil musical o la compra de llibres per la Biblioteca escolar.\nUs recordem que podeu comentar aquesta notícia o qualsevol tema relacionat amb el municipi al Fòrum d'Ivars d'Urgell i Vallverd d'Urgell.


El Nàstic sotmet la Unió Esportiva Olot amb una segona part superior (0-5)Olot Televisió\nLa Unió Esportiva Olot va caure divendres per 0-5 davant el Gimnàstic de Tarragona a l’Estadi Municipal. Els de Martín Posse van completar uns bons 65 minuts, però van anar de més a menys i van acabar encaixant una maneta dels tarragonins.\nPer tercer estiu que l’Olot i el Nàstic de Tarragona s’enfronten en un partit de pretemporada solidari en benefici de Càritas Garrotxa. El partit començava amb un avís del Nàstic. Poc després ocasió pels olotins, un xut des de la frontal d’Héctor Simon per poc no acaba al fons de la xarxa. Al minut 9 Emaná faria honor al seu dorsal posant el 0-1 al marcador, l’únic gol de la primera part. Cap a la mitja hora de partit Nacho Pérez estaria a punt d’empatar amb un xut llunyà. Amb el 0-1 s’arribava al descans. A la represa el partit va perdre fluïdesa i va guanyar contacte físic. Com per exemple el xoc entre Zahibo i Barnils, que va acabar amb un petit trau pel jugador de l’Olot. A partir d’aquí els tarragonins van agafar la iniciativa i van començar el seu recital. Al 76′ Brugui feia pujar el 0-2 aprofitant una passada de Rayco. 6 minuts després arribaria el tercer dels grana, Manu Barreiro empenyia la pilota després d’una jugada personal de Pol Valentín. Al 84′ el Nàstic faria el quart, obra d’Ivan de Nova. I al 89′ Barreiro repetiria arrodonint la maneta del Nàstic.\nEn el tram final de partit es va notar el desgast dels homes de Martín Posse que venien de jugar amb l’Espanyol dimarts i la presència de juvenils a l’alineació. Partit que serveix a la Unió Esportiva Olot per seguir treballant el seu projecte i a Càritas Garrotxa per recaptar fons per la seva entitat.


Amathusa Coastal Heights Villa No. 5 Limassol Xipre - Ofertes d'hotels amb els MILLORS DESCOMPTES EN LÍNIA\nAmathusa Coastal Heights Complex, Villa No. 5, Afores de Limassol, Limassol, Xipre, 4532 - Veure al mapa\nMés informació sobre Amathusa Coastal Heights Villa No. 5\nSi el que està buscant és per un hotel ben situat a Limassol, no busqui més enllà de Amathusa Coastal Heights Villa No. 5. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Amathusa Coastal Heights Villa No. 5, l'excelent servei i instal.lacions superiors faran de la vostra estada una experiència inoblidable. L'hotel ofereix Wi-Fi gratuït en totes les habitacions, aparcament de cotxes, transport hotel/aeroport per garantir el més gran comfort possible als seus clients.\nGaudiu de les comoditats d'alta gama com ara aire condicionat, balcó/terrassa, escriptori, llits extrallargs (> 2 metres), TV satèl•lit/cable per tal de relaxar-vos després d'un cansat dia. L'hotel ofereix instal.lacions fantàstiques, incloses centre esportiu, sauna, piscina exterior, spa, jardí, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Amathusa Coastal Heights Villa No. 5 és una selecció idònia per a la vostra estada a Limassol.


Biblioteca | Biblioteca de Cappont\nBiblioteca, Biblioteca de Cappont, FEPTS\nLes biblioteques humanes, un projecte per trencar estereotips i lluitar contra l’exclusió social\nImatge febrer 26, 2015 Biblioteca de Cappont Deixa un comentari\nHeu sentit a parlar de les Human libraries? Són biblioteques que funcionen com la resta de biblioteques, els usuaris tenen un carnet escullen un llibre del catàleg i l’agafen en préstec per llegir-lo. Quan l’han llegit, el tornen a la biblioteca i si volen, n’agafen un altre. L’única diferència és que el llibres a les biblioteques humanes són persones reals i la lectura és una conversa.\nEls llibres són persones de diferents grups socials que sovint pateixen les conseqüències dels estereotips, els prejudicis i la discriminació i que estan disposats a compartir les seves històries personals, experiències i coneixements i respondre sincerament les preguntes dels seus lectors.\nCom a organització sense ànim de lucre, la Human Library se centra en la diversitat de la nostra societat i està organitzada per voluntaris. La seva missió es fomentar els diàlegs entre persones de diferents grups socials, cosa que permet trencar els estereotips que causen la discriminació cap a individus o grups humans i ajuda a l’entesa i l’acceptació en la societat. Tant per als Lectors com per als Llibres, la lectura és una font d’inspiració i un procés d’enriquiment personal recíproc.\nQuè us sembla aquesta iniciativa? Cada cop són més les organitzacions que s’hi acullen. Creieu que seria interessant fomentar-la a les nostres biblioteques?\nTrobareu més informació a: http://humanlibrary.org/ i al facebook de l’organització: https://www.facebook.com/humanlibraryorg\nbiblioteques humanesdiàlegsestereotipshuman librariesintegracióllibres humansNo-discriminació\nLa vostra opinió és important…\nNovembre 11, 2014 Biblioteca de Cappont\tDeixa un comentari\nSabeu que des d’avui i fins el dia 5 de desembre a les biblioteques de la UdL fem una enquesta de satisfacció d’usuaris?\nA les biblioteques sempre ens agrada millorar i la fem per mesurar el vostre grau de satisfacció respecte els serveis, recursos i espais que us oferim i emprendre accions de millora.\nPer això, us convidem a participar-hi i a dedicar 4 minuts a respondre-la (http://www.sbd.udl.cat/enquesta).\nPer nosaltres, la vostra opinió és important.


Verdures i hortalisses - Fruites i Verdures Esteve\nLes verdures i hortalisses, per norma general, es solen incloure en el mateix grup d’aliments a causa de les seves similituds respecte a composició nutricional i procedència, el camp. Però són exactament el mateix? Saps quina diferència hi ha entre l’una i l’altra?\nDes del punt de vista de l’horticultura diem verdura a l’hortalissa que es conrea amb l’objectiu d’aprofitar les fulles, les tiges i les inflorescències de la planta i que, generalment, es menja fresca o cuita.\nNo obstant, les hortalisses són el conjunt de plantes conreades en horts per al seu posterior consum que inclouen verdures i llegums frescos, encara que aquestes últimes tenen una composició nutricional bastant diferent.\nLes hortalisses aporten al nostre organisme gran quantitat d’aigua, minerals i fibra, a més de que depenent de l’hortalissa que consumeixis, aporten vitamona A,C,E i K, magnesi, potassi, calci i ferro, elements que ajuden el nostre organisme a disminuir el colesterol i prevenir el sobrepès.\nCom veus, són l’aliment perfecte per a afegir al teu estil de vida saludable, i amb tanta varietat segur que trobes les que més s’adaptin als teus gustos i receptes.\nLes hortalisses, depenent de la part de la planta que es consumeix, es classifiquen en diversos grups\nSón hortalisses que es conreen per la seva arrel ja que és tendra, de gran grandària, i és la part que consumim, per exemple la pastanaga, el nap o el rave.\nHortalissa de bulb\nEls bulbs són la part de planta que va des de l’arrel fins a la tija i aquest tipus de cultiu és on acumulen les seves reserves de nutrients, per això és la millor part de la planta per al consum.\nLa ceba, l’all o el porro són 3 de les hortalisses de bulb més comuns.\nHortalissa de fulla\nSón el que habitualment diem verdura, aquelles hortalisses de les quals aprofitem les seves fulles per al nostre consum com la bleda o l’espinac.\nPerò cal tenir en compte que l’escarola, l’enciam i l’endívia també estan dins d’aquest grup encara que comunament no les considerem verdura per no menjar-se cuita.\nHortalissa de tija\nSón hortalisses que posseeixen una tija llarga i fibrosa i que, després de la seva cocció, esdevenen la part comestible de la planta.\nNo són moltes les varietats que podem trobar d’aquesta mena d’hortalissa però les més comunes són l’api i l’espàrrec.\nHortalissa de flor\nUn altre tipus d’hortalisses al qual comunament se’l denomina verdura, encara que en aquest cas el que es consumeix no és la fulla sinó la flor.\nLes més populars són la coliflor, la carxofa o el bròquil, encara que n’existeixen moltes més\nHortalissa de llavor\nDins d’aquesta mena d’hortalisses distingim entre llavors, com ho són el lli i el sèsam, i els llegums tendres, però com hem comentat abans, aquestes últimes tenen una composició molt diferent a la de les hortalisses.\nSi vols saber més sobre llegums, et recomano que facis clic AQUÍ i visitis el nostre apartat on parlem de les llegums.\nHortalissa de fruit\nSón aquelles les quals es recol·lecta el seu fruit en determinada època de l’any, i és la part que com a consumidors ingerim. Són de les més populars i al que la gent es refereix com a hortalisses. Parlem del carabassó, l’albergínia, el pebrot….\nVisita la nostra botiga online i descobreis tota la nostra varietat d’hortalisses.\nTenim més productes per a tu